**10Alsó- Tisza-menti Önkormányzati Társulás**





**Feladatellátójától**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz.

Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/8-15/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2023. májusi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék alapító okiratának módosítása jóváhagyása*

**Tisztelt Társulási Tanács!**

Tájékoztatom Önöket arról, hogy a Magyar Államkincstár Csongrád-Csanád Vármegyei Igazgatósága 2023. április 6. napjával keltezett megkeresésében értesítést küldött arról, hogy az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/B. § (2) bekezdésében kapott felhatalmazása alapján, a kormányzati funkciók és államháztartási szakágazatok osztályozási rendjéről szóló 15/2019. (XII. 7. PM rendelet (a továbbiakban: PM rendelet) 2023. március 9. napjával történt változása miatt a Magyar Államkincstár, mint törzskönyvi nyilvántartás vezetésére jogosított szerv, a törzskönyvi nyilvántartásban bekövetkezett adatváltozások átvezetésére, *hivatalból indított eljárás keretében* eseti, csoportos *adatmódosítást hajtott végre.*

Az *Alsó- Tisza-menti Többcélú Óvodák és Mini Bölcsődék* törzskönyvi nyilvántartásán bejegyzett kormányzati funkció kódjait illetően *2023. március 9. nappal törölte – 041231 – a Rövid időtartamú közfoglalkoztatás bejegyzését.*

Ezt a változást a tárgyi költségvetési szerv alapító okiratából is törölni kell, hivatkozva az államháztartásról szóló 2011. évi CXCV. törvény (a továbbiakban: Áht.) 105. § (3) bekezdése, valamint az Ávr. 5. § (4) bekezdése és a 167/C. § (1) bekezdés d) pontjában írtakra, tehát az okirat soron következő módosításakor, illetve a PM rendelet 9. §-a értelmében legkésőbb a módosítás hatálybalépésétől (2023. március 9.) számított 90 napon belül, 2023. június 7. napjáig kell végrehajtani. Ennek egyszerű oka, hogy a költségvetési szervek alapító okiratai *érvénytelen kormányzati funkciót nem tartalmazhatnak.*

Az intézmény Csanyteleki Tagintézményében változik a hasznos alapterület mértéke 100 m2-re, változik, továbbá módosul az SNI gyermekek körének meghatározása, amely az intézmény átszervezésének minősül, így annak átvezettetése a nevelési éven túl, július, vagy augusztus hónapban kezdeményezhető, holott a nevelési év május 31. napjával befejeződik. A Társulás Társulási Tanácsa által .30/2023. (IV. 28.) Atmöt határozatával jóváhagyta fent írt módosítás törzskönyvi nyilvántartáson való átvezettetését, melyet az illetékes Igazgatóság érdemi vizsgálat nélkül visszautasított, hivatkozva az átszervezhetőség időpontjára.

Ennek ismeretében kezdeményezem az intézmény okiratában történő módosítások dátumának 2023. augusztus 1. napjában való meghatározását.

A Társulás érintett 3 Tagönkormányzata már véleményezte(április hónapban) a tárgyi alapító okiratok módosítását, a Társulás Társulási Megállapodása V. fejezete 12/f. pontja szerinti jogkörében eljárva, ezért annak ismételt véleményeztetésére nincs szükség, viszont a jóváhagyásra figyelembe kell venni az előzetes döntési javaslatot.

**Tisztelt Társulási Tanács!**

Kezdeményezem a tárgyi előterjesztés, annak határozati javaslata megvitatását, az alapító okiratot módosító és egységes szerkezetben kiadott csatolt változata változtatás nélküli elfogadását, az érintett Tagönkormányzatok vonatkozó előzetes véleménye figyelembe-vételét a Társulás Társulási Megállapodása V. Fejezete 12/f) pontja szerinti jogalapon.

C s a n y t e l e k, 2023. május 22.

Tisztelettel:

……………………………………

Kató Pálné feladatellátó jegyző

**…/2023. (V. 26.) Atmöt határozat**

**Tárgy:**  *Az Alsó- Tisza-menti Többcélú Óvodák és Mini Bölcsődék alapító okiratának módosítása jóváhagyása*

**H a t á r o z a t i javaslat**

1. Az Alsó-Tisza-menti Önkormányzati Társulás Társulási Tanácsa megtárgyalta az Alsó- Tisza-menti Többcélú Óvodák és Mini Bölcsődék alapító okirata módosításáról szóló előterjesztésében foglaltakat, figyelembe-vette az érintett Tagönkormányzatok által a Társulás Társulási Megállapodása V. Fejezete 12/f) pontja szerinti előzetes véleményét és ezen határozathoz 1. mellékletként csatolt módosító okiratot, 2. mellékletként csatolt módosításokkal egységes szerkezetbe foglalt alapító okiratot változtatás nélkül jóváhagyta 2023. augusztus 1. napjával történő hatályba lépéssel.
2. A Társulás Társulási Tanácsa felhatalmazza a Társulás Társulási Tanácsa Elnökét a tárgyi határozat 1.) pontjában írt alapító okirat aláírására és a további szükséges intézkedések megtételére.
3. A Társulás Társulási Tanácsa felkéri a Társulás feladatellátó jegyzőjét, hogy a tárgyi dokumentumokat a Magyar Államkincstár Csongrád-Csanád Vármegyei Kormányhivatal Igazgatóságához nyújtsa be.

Végrehajtás határideje: lekésőbb 2023. július 31.

Végrehajtásért felelős: Erhard Gyula Társulás Társulási Tanácsa Elnöke (okiratok aláírásáért)

Kató Pálné feladatellátó jegyző (okiratok Igazgatósághoz való beküldéséért)

Beszámolás határideje: végrehajtást követő ülésen

Határozatról értesítést kap:

* Magyar Államikincstár Csongrád-Csanád Vármegyei Kormányhivatal Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Tóth Józsefné Adó- és Pénzügyi Iroda Vezetője (Helyben)
* Irattár