1. *melléklet a 30/2023. (V. 26.) Atmöt határozathoz*

Okirat száma: A/27-12/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Remény Szociális Alapszolgáltató Központ alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Remény Szociális Alapszolgáltató Központ
   2. A költségvetési szerv
      1. székhelye: 6647 Csanytelek, Kossuth utca 39.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Alapszolgáltató | 6647 Csanytelek, Baross Gábor utca 2. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2003. 01. 01.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Alsó- Tisza-menti Önkormányzati Társulás Társulási Tanácsa
      2. székhelye: 6647 Csanytelek, Volentér János tér 2.

3.2. A költségvetési szerv fenntartója

3. 2. 1. megnevezése: Alsó- Tisza-menti Önkormányzati Társulás

3. 2. 2 székhelye: 6647 Csanytelek, Volentér János tér. 2.

1. **A költségvetési szerv tevékenysége**
   1. A költségvetési szerv közfeladata: A költségvetési szerv közfeladata: A költségvetési szerv szociális alapszolgáltatásokat, valamint a személyes gondoskodás keretébe tartozó szakosított ellátást, ápolást, gondozást nyújtó idősek otthonát működtet a szociális igazgatásról és szociális ellátásokról szóló 1993. évi III. törvényben, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendeletben, valamint egyéb jogszabályok és a fenntartó döntései, és Csanytelek Község hatályos helyi rendeletében szabályozott előírások szerint.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 | Idősek, fogyatékosok bentlakásos ellátása |

* 1. A költségvetési szerv alaptevékenysége: Az étkeztetés keretében azoknak a szociális rászorultaknak a legalább napi egyszeri meleg étkezéséről kell gondoskodni, akik azt önmaguknak, vagy önmaguknak és eltartottjaik részére tartósan vagy átmeneti jelleggel nem képesek biztosítani.

A nappali ellátás hajléktalan személyek és elsősorban a saját otthonukban élő tizennyolcadik életévüket betöltött, egészségügyi állapotuk vagy idős koruk miatt szociális és mentális támogatásra szoruló önmaguk ellátására részben képes személyek számára biztosít lehetőséget a napközbeni tartózkodásra, étkeztetésre, társas kapcsolatokra, és az alapvető higiéniai szükségletek kielégítésére.

Házi segítségnyújtás keretében gondoskodik azokról a személyekről, akik otthonukban önmaguk ellátására saját erőből nem képesek és rólunk nem gondoskodnak.

Az idősek otthonában elsősorban azoknak a nyugdíjkorhatárt betöltött személyeknek az ápolását, gondozását végzik, akiknek egészségi állapota rendszeres gyógyintézeti kezelést nem igényel.

A család- és gyermekjóléti szolgáltatás feladata a szociális és mentális problémák miatt veszélyeztetett, illetve krízis helyzetbe került személyek, családok életvezetési képességének megőrzése, krízishelyzetek megelőzése, valamint megszüntetésének elősegítése.

A gyermek testi, lelki egészségének, családban való nevelkedésének elősegítése, a veszélyeztetettség megelőzése, illetve megszüntetése és a családból kiemelt gyermek visszahelyezése érdekében családgondozás, illetve utógondozás.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 086090 | Egyéb szabadidős szolgáltatás |
| 3 | 102023 | Időskorúak tartós bentlakásos ellátása |
| 4 | 102024 | Demens betegek tartós bentlakásos ellátása |
| 5 | 102031 | Idősek nappali ellátása |
| 6 | 102032 | Demens betegek nappali ellátása |
| 7 | 104042 | Család és gyermekjóléti szolgáltatások |
| 8 | 107051 | Szociális étkeztetés szociális konyhán |
| 9 | 107052 | Házi segítségnyújtás |

* 1. A költségvetési szerv illetékessége, működési területe:

Étkeztetés vonatkozásában: Csanytelek és Felgyő községek közigazgatási területe.

Házi segítségnyújtás vonatkozásában: Csanytelek és Felgyő községek területe.

Család- és gyermekjóléti szolgáltatások vonatkozásában: Csanytelek, Felgyő és Tömörkény községek közigazgatási területe.

Nappali ellátás Idősek klubja vonatkozásában: Csanytelek község közigazgatási területe.

Személyes gondoskodás keretébe tartozó szakosított ellátást, ápolást, gondozást nyújtó idősek otthona tekintetében: Bács- Kiskun, Békés és Csongrád megyei közigazgatási területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje: a Társulás Társulási Tanácsa a költségvetési szerv vezetőjét előzetes pályáztatási eljárás után határozott időtartamra, közalkalmazotti jogviszonyba való kinevezéssel történik a közalkalmazottak jogállásáról szóló 1992. évi XXXIII. törvénynek a szociális ágazatban történő végrehajtásáról szóló 257/2000. (XII. 26.) Kormányrendelet alapján és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. SzCsM rendelete szerint. Az intézményvezető felett az egyéb munkáltatóik jogokat a Társulás Társulási Tanácsa Elnöke gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. XXXIII. |
| 2 | munkaviszony | Munka Törvénykönyvéről szóló 2012. évi I. törvény |

Az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Remény Szociális Alapszolgáltató Központ 2023. május 26. napján kelt, 2023. június 07. napjától alkalmazandó A/27-11/2023. okiratszámú módosító okirattal végrehajtott módosítása szerinti tartalmának.

Kelt: Szeged, 2023.

P.H.

Magyar Államkincstár