**Alsó- Tisza-menti Önkormányzati Társulás**





**Feladatellátójától**

Csanyteleki Polgármesteri Hivatal Vezetőjétől

6647 Csanytelek, Volentér János tér 2. sz.

Tel.: 63 / 578–510 Fax: 63 / 578-517, e-mail: [atmot@csanytelek.hu](mailto:atmot@csanytelek.hu)

A/28-15/2023.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2023. júniusi ülésére**

**Tárgy:** *Az Esély Szociális Alapellátási Központ alapító okiratának módosítása jóváhagyása*

**Tisztelt Társulási Tanács!**

Tájékoztatom Önöket arról, hogy a Magyar Államkincstár Csongrád-Csanád Vármegyei Igazgatósága 2023. június 05.. napjával keltezett megkeresésében visszautasította az Esély Szociális Alapellátási Központ 2023. május 26. napján kelt módosító és módosításokkal egységes szerkezetbe foglalt alapító okirata törzskönyvi nyilvántartásba való bejegyzési eljárása ügyében általunk beterjesztett kérelmet.

Az *Esély Szociális Alapellátási Központ* törzskönyvi nyilvántartásán bejegyzett adataiban bekövetkezett módosítási kérelemre a tárgyi előterjesztéshez csatolt dokumentumban 2023. június 7. napja szerepelt bejegyzési határidőként, ami az új eljárás során egyrészt azért nem tartható, mert a dokumentumok papír-alapon való beküldése lehetetlen, másrészt ennek a dátumnak az alapító okiratokban való szerepeltetése okafogyott. Ahhoz, hogy megtörténjen a dokumentumok módosítása új döntés meghozatalára van szükség, új dátummal, 2023. augusztus 1. napjának jelölésével. Új eljárás kezdeményezése keretében teszek javaslatot a májusi ülésre beterjesztett indokok megtartásával, hivatkozva az államháztartásról szóló 2011. évi CXCV. törvény (a továbbiakban: Áht.) 105. § (3) bekezdése, valamint az Ávr. 5. § (4) bekezdése és a 167/C. § (1) bekezdés d) pontjában írtakra, mivel az alapító okiratok *érvénytelen kormányzati funkciót nem tartalmazhatnak.*

Tárgyban 2019. évben történt alapító okirat módosítás, 12//2019.(V. 13.) Atmöt határozatszám alatt, törzskönyvi nyilvántartás szerinti jóváhagyással. Legutóbb 14/2023. (IV. 28.) Atmöt határozattal hagyta jóvá az alapító okirat módosítását a Társulás Társulási Tanácsa, melynek véleményezésére az önkormányzat szervezeti és működési szabályzatáról szóló 14/2015. (XI. 27.) önkormányzati rendelet és az Alsó- Tisza-menti Önkormányzati Társulás Társulási Megállapodása V. Fejezet 12/f) pontja előzetes véleményezési jogkört biztosít, amely nem csak jogot eredeztet, hanem kötelezettséget is keletkeztet, ezért volt szükséges a tárgyi alapító okirat véleményezése, amely áprilisban megtörtént. Az alapító okiratban újabb változtatásra nem került sor, ezért a véleményezési eljárást nem kell megismételni. Ezt a módosítást nem jegyezte be a Kincstár, így a hatályos nyilvántartás szerint kell 2019. évre való hivatkozással benyújtani az iratbefogadási kérelmet és a tárgyi határozatból készült jegyzőkönyvi kivonatot.

.

**Tisztelt Társulási Tanács!**

Kezdeményezem a tárgyi előterjesztés, annak határozati javaslata megvitatását, az alapító okiratot módosító és egységes szerkezetben kiadott csatolt változata változtatás nélküli elfogadását, az érintett Tagönkormányzatok vonatkozó előzetes (április) véleménye figyelembe-vételét a Társulás Társulási Megállapodása V. Fejezete 12/f) pontja szerinti jogalapon.

C s a n y t e l e k, 2023. június 09.

Tisztelettel:

…………………………………….

Kató Pálné feladatellátó jegyző

**…/2023. (VI. 13.) Atmöt határozat**

**Tárgy:**  *Az Esély Szociális Alapellátási Központ alapító okiratának módosítása jóváhagyása*

**H a t á r o z a t i javaslat**

1. Az Alsó-Tisza-menti Önkormányzati Társulás Társulási Tanácsa megtárgyalta az *Esély Szociális* *Alapellátási Központ* alapító okirata módosításáról szóló előterjesztésében foglaltakat, figyelembe-vette az érintett Tagönkormányzatok Képviselő-testületei által a Társulás Társulási Megállapodása V. Fejezete 12/f) pontja szerinti előzetes véleményét és ezen határozathoz 1. mellékletként csatolt módosító okiratot, 2. mellékletként csatolt egységes szerkezetbe foglalt alapító okiratot változtatás nélkül jóváhagyta, 2023. augusztus 01.. napjával történő hatályba lépéssel.
2. A Társulás Társulási Tanácsa felhatalmazza a Társulás Társulási Tanácsa Elnökét a tárgyi határozat 1.) pontjában írt alapító okirat aláírására és a további szükséges intézkedések megtételére.
3. A Társulás Társulási Tanácsa felkéri a Társulás feladatellátó jegyzőjét, hogy a tárgyi dokumentumokat a Magyar Államkincstár Csongrád-Csanád Vármegyei Kormányhivatal Igazgatóságához nyújtsa be.

Végrehajtás határideje: lekésőbb 2023. július 15.

Végrehajtásért felelős: Erhard Gyula Társulás Társulási Tanácsa Elnöke (okiratok aláírásáért)

Kató Pálné feladatellátó jegyző (okiratok Igazgatósághoz való beküldéséért)

Beszámolás határideje: végrehajtást követő soros ülésen

Határozatról értesítést kap:

* Magyar Államikincstár Csongrád-Csanád Vármegyei Kormányhivatal Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyükön)
* Kató Pálné feladatellátó jegyző és általa
* Esély Szociális Alapellátási Központ Vezetője (Csongrád)
* Tóth Józsefné Adó- és Pénzügyi Iroda Vezetője (Helyben)
* Irattár